Solidariteit gaan arbeidshofuitspraak in hoër hof teenstaan | Maroela Media
Anton van der Bilj. Foto: Reint Dykema
Solidariteit oorweeg dit om die Konstitusionele Hof te vra om uitsluitsel te gee oor die Suid-Afrikaanse Mensregtekommissie (MRK) se verslag oor regstellende aksie. Dit volg nadat die arbeidshof in Johannesburg vandag bevind het dat die verslag op tegniese gronde nie as bindend beskou kan word nie en dus deur die staat geïgnoreer kan word.
Die MRK het in 'n gelykheidsverslag bevind dat die Suid-Afrikaanse program van regstellende aksie nie aan die Grondwet en internasionale reg voldoen nie. Die verslag het ook aanbeveel dat die regering die Wet op Gelyke Indiensneming moet verander. Solidariteit het die arbeidshof gevra om die regering te dwing om te voldoen aan die aanbevelings nadat die regering versuim het om dit te doen.
Intussen het die regering aangekondig hy wil die MRK na die hooggeregshof neem oor dié menseregtewaghond se gelykheidsverslag.Anton van der Bijl, hoof van Solidariteit se regsdienste, sê dit is jammer dat die arbeidshof nie uitsluitsel oor die kwessie gegee het nie, maar dit is egter bloot 'n taktiese terugslag. "Die saak gaan hoogs waarskynlik in die Konstitusionele Hof voortgesit word."
Hy sê die MRK se gelykheidsverslag is nie deur die arbeidshof ongeldig verklaar nie en die aanbevelings van die verslag is dus steeds geldend. Solidariteit beplan om volgende jaar weer die VN se komitee vir die uitskakeling van rassediskriminasie te nader om die saak op 'n internasionale platform verder te voer.
1 dood, 1 beseer ná skietery by winkelsentrum
Sassa vermors R2 miljard
Dit is reg. Hoe het Cchurchill se kortste toespraak gelei:" Never give up. Never give up. Never give up." Slaan die ambeeld tot die ambeeld self ingee.
Is dit nie ironies nie? Die wat die hardste geskreeu het oor rassediskriminasie gebruik nou elke moontlike slenter om dit teen witmense toe te pas. Al die mooi storietjies van nasiebou, gelyke regte en ubunthu is nét dit: stories.
Het ANC Hom Al ooit gesteur aan beginsels. Eerstens Weet hulle nie wat dissepline beteken nie. Hulle volgende hul die kop en Neem Niemand in Ag nie.
Dankie Solidariteit vir jul voortgesette deursettingsvermoë. Aanhouer wen.
Hammer net op dit …die buiteland dink klaar dit is nie regverdig nie …en na 25 jaar …asb get with the program anc !